## Zakon o izborima zastupnika u Sabor Republike Hrvatske (pročišćeni tekst)

### NN 30/1993 (15.4.1993.), Zakon o izborima zastupnika u Sabor Republike Hrvatske (pročišćeni tekst)

# ODBOR ZA ZAKONODAVSTVO ZASTUPNIČKOG DOMA SABORA

Na temelju članka 64. alineje 7. Poslovnika Zastupničkog doma Sabora
Republike Hrvatske ("Narodne novine", br. 59/92. i 89/92.) Odbor
za zakonodavstvo Zastupničkog doma Sabora Republike Hrvatske na sjednici
22. ožujka 1993. godine utvrdio je pročišćeni tekst Zakona o izborima ,Stupnika
u Sabor Republike Hrvatske.

## PROČIŠĆENI TEKST

### Zakona o izborima zastupnika u Sabor Republike Hrvatske obuhvaća Zakon o izborima zastupnika u Sabor Republike Hrvatske

("Narodne novine", br. 22/92.). te njegove izmjene i dopune
objavljene u "Narodnim novinama", br. 1/93\_ u kojima je naznačeno
vrijeme njihova stupanja na snagu.

Klasa: 013-01/92-01/02

Zagreb, 22. ožujka 1993. .

Predsjednik Odbora za zakonodavstvo Zastupničkog doma , Sabora
Republike Hrvatske

**Ante Klarić, dipl. iur., v: r.**

---

## ZAKON

### o izborima zastupnika u Sabor Republike Hrvatske (pročišćeni tekst)

Opće odredbe

Članak 1.

Ovim Zakonom uređuju se izbori za zastupnike u Zastupnički dom i Županijski
dom Sabora Republike Hrvatske (u daljnjem tekstu:izbori za zastupnike).

Članak 2.

Zastupnike biraju hrvatski državljani s navršenih 18 godina (u daljnjem
tekstu: birači) na neposrednim izborima, tajnim glasovanjem, na vrijeme
od 4 godine.

Članak 3.

Za zastupnika može biti biran hrvatski državljanin s navršenih 18 godina.

Članak 4.

Izbore za zastupnike raspisuje predsjednik Republike Hrvatske.

Od dana raspisivanja, pa do dana izbora za zastupnike, mora proteći
najmanje 30 dana.

Dan izbora za zastupnike određuje se odlukom o raspisivanju izbora.

Članak 5.

U izborima za zastupnike biračima koji se u doba izbora zateknu izvan
granica Republike Hrvatske, osigurava se ostvarivanje biračkog prava u
diplomatsko-konzularnim predstavništvima i inozemnim uredima Republike
Hrvatske.

Birači koji se u doba izbora zateknu izvan granica Republike Hrvatske,
a imaju prebivalište na području Republike Hrvatske biraju, glasujući u
skladu sa stavkom 1. ovoga članka, zastupnike prema svom prebivalištu na
području Republike Hrvatske.

Birači, koji nemaju prebivalište na području Republike Hrvatske biraju,
glasujući u skladu sa stavkom 1. ovoga, članka, zastupnike u Zastupnički
dom na temelju državnih lista, uz uvjete i na način koji su utvrđeni člankom
24. ovoga Zakona.

Članak 6.

Nitko ne može istodobno biti zastupnik u Zastupničkom domu i Županijskom
domu.

Zastupnik ne može istodobno biti sudac Ustavnog suda Hrvatske, sudac,
javni tužitelj, zamjenik javnog tužitelja, javni pravobranitelj, zamjenik
javnog pravobranitelja, pučki pravobranitelj, zamjenih pučkog pravobranitelja,
pomoćnik ministra, direktor državnog zavoda, direktor organa u sastavu
ministarstva, predsjednik Ureda Vlade Republike Hrvatske. Zakonom se može
propisati da jezastupnička dužnost nespojiva i sa nekom drugom dužnošću.

Osobe, koje obavljaju neku od dužnosti iz stavka 2. ovoga članka, mogu
se kandidirati za zastupnika ali, ako budu izabrane, moraju podnijeti ostavku
ili na zastupničku dužnost, ili na dužnost čije je obavljanje nespojivo
sa zastupničkom dužnošću.

Zastupnika izabranog u izbornoj jedinici koji prihvati neku od dužnosti
iz stavka 2. ovoga članka zamjenjuje zamjenik zastupnika izabran u izbornoj
jedinici. Zastupnika izabranog na državnoj listi koji prihvati neku od
dužnosti iz stavka 2. ovoga članka zamjenjuje prvi po redu kandidat na
državnoj listi sa koje je izabrani zastupnik, a koji nije izabran.

Zamjenik zastupnika počinje obavljati zastupničku dužnost prema odredbama
ovoga članka, nakon što je izabrani zastupnik podnio ostavku na zastupničku
dužnost ili nakon što Zastupnički, odnosno županijski dom utvrde da zastupnik
obavlja neku od dužnosti iz stavka 2. ovoga članka.

Zastupnik ne može istodobno biti predsjednik, potpredsjednik, ministar
ili drugi član Vlade Republike Hrvatske ili zamjenik ministra. Za vrijeme
dok zastupnik obavlja dužnost predsjednika, potpredsjednika, ministra ili
drugog člana Vlade ili zamjenika ministra miruje mu zastupnički mandat,
a zastupničku dužnost umjesto njega obavlja zamjenik zastupnika koji bi
ga zamjenjivao da mu je prestao Zastupnički mandat sukladno odredbama stavka
4. i 5. ovoga članka.

Članak 7.

Zastupnici nemaju obvezujući mandat. Zastupnici nisu opozivi.

Članak 8.

Zastupniku prestaje mandat prije isteka vremena na koje je izabran:

1. ako podnese ostavku;

2. ako mu je pravomoćnom sudskom odlukom oduzeta poslovna sposobnost;

3. ako je pravomoćnom sudskom presudom osuđen na bezuvjetnu kaznu zatvora
u trajanju dužem od 6 mjeseci;

4. ako prihvati izbor ili imenovanje na neku od dužnosti koja je nespojiva
sa zastupničkom dužnosti prema odredbi članka 6. stavak 2. ovoga Zakona.

Članak 9.

Zastupnici imaju zamjenika koji preuzima njihovu dužnost u slučaju da
se stekne jedan od uvjeta navedenih u članku 8. ovoga Zakona.

Zamjenici zastupnika biraju se, zajedno sa zastupnicima, na način utvrđen
ovim Zakonom.

Članak 10.

Pripadnici etničkih i nacionalnih zajednica ili manjina koji sudjeluju
u stanovništvu Republike Hrvatske s više od 8% na temelju popisa stanovništva
iz 1981., imaju pravo na zastupljenost u Saboru razmjerno svom udjelu u
ukupnom stanovništvu na način utvrđen ovim zakonom. Temelj za izračunavanje
njihove razmjerne zastupljenosti u Zastupničkom domu jest broj od 120 zastupnika
ovoga Doma .

Pripadnici etničkih i nacionalnih zajednica ili manjina čiji je udio
U pučanstvu Republike Hrvatske manji od 8% imaju pravo izabrati najmanje
5 zastupnika u Zastupnički dom Sabora Republike Hrvatske, a po jedan od
njih mora biti izabran iz reda pripadnika madžarske, talijanske, češke
i slovačke, te rusinske i ukrajinske, kao i njemačke i austrijske manjine.

Članak 11.

Jamči se sloboda opredjeljenja birača i tajnost glasovanja.

Nitko ne može biti pozvan na odgovornost zbog glasovanja ili zbog toga
što nije glasovao.

Nitko ne može tražiti od birača da objavi svoje glasačko opredjeljenje.

Kandidiranje

Članak 12.

Kandidate za zastupnike i njihove zamjenike mogu predlagati u Republici
Hrvatskoj registrirane političke stranke i birači pojedinačno i skupno.

Dvije ili više u Republici Hriratskoj registriranih stranaka mogu predložiti
jednog kandidata i njegovog zamjenika i zajedničku državnu listu odnosno
županijsku listu.

Političke stranke predlažu kandidate za zastupnike i njihove zamjenike
na način predviđen njihovim statutom ili posebnom odlukom donešenom na
temelju Statuta.

Članak 13.

Birači predlažu kandidate za zastupnike i njihove zamjenike na temelju
pravovaljano prikupljenih potpisa.

Kad birači predlažu kandidate za zastupnike i njegovog zamjenika u izbornoj
jedinici u kojoj se, prema ovom zakonu bira, jedan zastupnik i njegov zamjenik
za pravovaljanost kandidature potrebno je prikupiti najmanje 400 potpisa.

U izbornim jedinicama iz članka 10. stavka 2. ovoga Zakona, za pravovaljanost
kandidature potrebno je prikupiti 100 potpisa.

Kad birači predlažu državnu listu za pravovaljanost kandidature potrebno
je prikupiti najmanje 5.000 potpisa.

Kad birači predlažu županijsku listu za pravovaljanost kandidature potrebno
je prikupiti najmanje 500 potpisa.

Članak 14.

Potpisi birača u postupku kandidiranja zastupnika i njihovih zamjenika
prikupljaju se na propisanom obrascu u koji se unosi ime i prezime, nacionalnost;
adresa i matični broj predloženog kandidata, a isti podaci, osim nacionalnosti,
unose se i za svakog potpisanog predlagača.

Svaki birač može svojim potpisom podržati samo jednog kandidata za zastupnika
i njegovog zamjenika i samo jednu državnu listu odnosno županijsku listu.

Članak 15.

Prijedlozi kandidata za zastupnike i njihove zamjenike koji se prema
ovom zakonu biraju pojedinačno u izbornoj jedinici moraju prispjeti Izbornoj
komisiji izborne jedinice najkasnije u roku od 12 dana od dana raspisivanja
izbora. Prijedlozi državnih lista odnosno prijedlozi županijskih lista
moraju prispjeti Izbornoj komisiji Republike Hrvatske odnosno županijskoj
izbornoj komisiji najkasnije u roku od 12 dana od dana raspisivanja izbora.

U prijedlogu kandidata iz stavka 1. ovoga članka obvezatno se navodi
ime i prezime, nacionalnost, adresa i matični broj svakog predloženog kandidata
te ovjereno očitovanje kandidata o prihvaćanju kandidature.

U prijedlogu državne liste obvezatno se uz podatke iz prethodnog stavka
navodi naziv liste, a kandidati moraju biti na listi poredani od rednog
broja 1. do zaključno rednog broja 60. Predlagatelj slobodno utvrđuje redoslijed
kandidata na listi.

U prijedlogu županijske liste obvezatno se uz podatke iz stavka 2.I
3. ovoga članka navodi ime i prezime zamjenika svakog od kandidata na listi,
a kandidati moraju biti na listi poredani od rednog broja 1. do zaključno
rednog broja 3. Predlagatelj slobodno utvrđuje redoslijed kandidata na
listi.

Naziv liste jest puni, a ako postoji, i skraćeni naziv stranke odnosno
stranaka ili stranačke koalicije koja je odnosno koje su liste predložile.
Ako je listu predložila skupina birača njen je naziv "nezavisna državna
lista" odnosno "nezavisna županijska lista".

Nositelj liste ne mora biti predloženi kandidat na listi.

Članak 16.

Nadležna izborna komisija izborne jedinice će u roku od 48 sati od isteka
roka iz članka 15. stavka 1. ovoga Zakona, od svih pravovaljano predloženih
kandidata sastaviti i objaviti listu kandidata izborne jedinice u svim
dnevnim novinama u Republici Hrvatskoj i na Hrvatskoj radio - televiziji.

Izborna komisija Republike Hrvatske će u roku od 48 sati od isteka roka,
iz članka 15. stavka 1. ovoga Zakona, prihvatiti i objaviti sve pravovaljano
predložene državne liste u svim dnevnim novinama u Republici Hrvatskoj
i na Hrvatskoj radio-televiziji.

Izborna komisija Republike Hrvatske objavit će zbirnu listu svih pravovaljanih
predloženih državnih lista na način iz prethodnog stavka. Zbirna lista
sadrži naziv svake državne liste te ime i prezime nositelja svake državne
liste.

Izborna komisija Republike Hrvatske će u roku iz stavka 2. ovoga članka.
dostaviti hrvatskim diplomatsko-konzularnim predstavništvima i inozemnim
uredima sve prihvaćene državne liste kao i zbirnu listu državnih lista
radi njihove javne objave.

Županijska izborna komisija prihvatit će i objaviti župsnijske liste
i zbirnu listu županijskih lista pod uvjetima, u roku i na način koji su
određeni Izbornoj komisiji Republike Hrvatske za prihvaćanje i objavu državnih
lista i zbirne liste državnih lista u stavku 2. i 3. ovoga članka.

Članak 17.

Na listu kandidata izborne jedinice kandidati se unose prema abecednom
redu prezimena. Uz njihovo ime i prezime i matični broj obvezatno se navodi
naziv stranke odnosno stranaka ili stranačke koalicije koja je odnosno
koje su kandidata predložile. Ako je kandidat predložen od birača obvezatno
se uz njegovo ime i prezime navodi "nezavisni kandidat".

Na zbirnu listu državne liste odnosno županijske liste se unose prema
abecednom redu punog naziva stranke, odnosno koalicije koja je listu predložila.
Ako je više stranaka predložilo žajedničku državnu listu odnosno župallijsku
listu ona će se unijeti na zbirnu listu prema nazivu prve po redu stranke
u prijedlogu.

Članak 18.

Od dana kad se objave liste kandidata izbornih jedinica i zbirna lista
državnih lista odnosno županijskih lista, pa do 24 sata prije izbora, svi
kandidati za zastupnike i sve političke stranke, koje su predložile kandidate,
imaju pod jednakim uvjetima pravo na iznošenje i obrazlaganje svojih izbornih
programa te izbornu promičbu.

Članak 19.

Hrvatska radio-televizija je dužna u razdoblju izborne promičbe, u okviru
svojih radio i televizijskih programa omogućiti svim političkim strankama,
manjinskim zajednicama iz članka 10. stavka 2. ovoga Zakona, koje sudjeluju
na izborima za zastupnike, da u jednakom vremenu izlože svoj izborni program.

Sva sredstva javnog priopćavanja dužna su političkim strankama i manjinskim
zajednicama iz članka 10. stavka 2. ovoga Zakona, koje sudjeluju na izborima
za zastupnike i kandidatima za zastupnike, omogućiti da pod jednakim uvjetima
izlažu svoj program i obavljaju izbornu promičbu.

Članak 20.

Na dan izbora kao i 24 sata koji im prethode zabranjena je svaka promičba
kao i svako objavljivanje prethodnih rezultata ili procjena rezultata izbora.

Članak 21.

Kandidat za zastupnika, koji se bira pojedinačnim izborom u izbornoj
jedinici, koji na izboru dobije najmanje 6% glasova i politička stranka
čija državna lista odnosno županijska lista na izboru dobije najmanje 3%
glasova imaju pravo na jednaku naknadu troškova izborne promičbe.

Sredstva za pokriče naknade iz prethodnog stavka osiguravaju se iz sredstava
za pokrivanje troškova izbora.

Visinu naknade iz stavka 1. ovoga članka utvrđuje Vlada Republike Hrvatske
najkasnije 30 dana prije dana izbora.

Izbori zastupnika u Zastupnički dom Sabora Republike Hrvatske

Članak 22.

U Zastupnički dom Sabora Republike Hrvatske (u daljnjem tekstu: Zastupnički
dom) bira se 124 zastupnika.

Broj zastupnika Zastupničkog doma može se povećati u skladu s uvjetima
iz članka 26. ovoga Zakona.

Članak 23.

U Zastupnički dom 64 zastupnika bira se u izbornim jedinicama u kojima
se u svakoj bira jedan zastupnik.

Šezdeset zastupnika bira se u izbornim jedinicama u kojima še u svakoj
na približno isti broj birača bira jedan zastupnik.

Po jednog zastupnika u Zastupnički dom biraju pripadnici madžarske,
talijanske, češke i slovačke, te rusinske i ukrajinske kao i njemačke i
austrijske manjine, u posebnim izbornim jedinicama koje se određuju Zakonom
o izbornim jedinicama za Zastupnički dom Sabora Republike Hrvatske.

Bez obzira da li na izborima sudjeluje jedan ili više kandidata, za
zastupnika je izabran kandidat koji je dobio najveći brbj glasova birača
koji su glasovali. Ako dva ili više kandidata dobiju isti broj glasova,
izbori se ponavljaju.

Članak 24.

U Zastupnički dom 60 zastupnika bira se tako da područje čitave Republike
Hrvatske čini jednu izbornu jedinicu i da svi birači, koji pristupe glasovanju,
biraju na temelju državnih lista sve zastupnike.

Broj zastupnika koji će biti izabran sa svake državne liste utvrđuje
se na slijedeči način:

Ukupan broj glasova koja je dobila svaka državna lista (biračka masa
liste) dijeli se s brojevima od 1 do zaključno 60. Od svih dobivenih rezultata
6o-ti rezultat po redu jest zajednički djelitelj kojim se dijeli ukupan
broj glasova svake državne liste (biračka masa liste). Svaka državna lista
dobit će onoliko Zastupničkih mjesta koliko puta ukupni broj njezinih dobivenih
glasova (biračka masa) sadrži zajednički djelitelj. Rezultat se izračunava
na dvije decimale s time da se brojevi od 1 - 4 zaokružuju na niži, a od
5 - 9 na viši broj dok se ne dobiju cijeli brojevi. Ako su glasovi tako
podijeljeni da se ne može utvrditi koji bi između dviju ili više državnih
lista dobila koje zastupničko mjesto, ono će pripasti onoj državnoj listi
koja je dobila više glasova.

Državna lista, koja na izborima dobije manje od 3% glasova, ne sudjeluje
u diobi Zastupničkih mjesta.

Članak 25.

Sa svake državne liste izabrani su kandidati od rednog broja 1. pa do
rednog broja koliko je određena lista dobila Zastupničkih mjesta.

Zamjenici zastupnika sa svake državne liste su kandidati koji nisu izabrani,
po redu od prvog neizabranog najviše do broja koliko je određena lista
dobila Zastupničkih mjesta.

Članak 26.

Ako se na izborima za zastupnike u Zastupnički dom ne postigne zastupljenost
etničkih i nacionalnih zajednica ili manjina koja se traži prema članku
10. ovoga Zakona, broj zastupnika Zastupničkog doma povećat će se do broja
koji je potreban da bi tražena zastupljenost bila ostvarena, a izabranim
zastupnicima smatrat će se oni pripadnici određene zajednice ili manjine
koji su bili kandidirani na državnim listama, a nisu izabrani, po redu
prema razmjernom uspjehu svake liste na izborima.

Ako se niti na način iz prethodnog stavka ne može postići tražena zastupljenost
zajednica ili manjina predsjednik Republike Hrvatske raspisat će dopunske
izbore u onolikom broju posebnih izbornih jedinica koliko je potrebno da
se postigne razmjernost. Dopunski izbori se moraju održati u roku od 60
dana od prvog zasjedanja novoizabranih domova Sabora.

Izbor zastupnika u Županijski dom Sabora Republike Hrvatske

Članak 27.

U Županijski dom Sabora Republike Hrvatske biraju se u svakoj županiji
tri zastupnika tako da područje županije čini jednu izbornu jedinicu i
da svi birači, koji pristupe glasovanju, biraju na temelju županijskih
lista, sva tri zastupnika dotične županije.

Broj zastupnika koji će biti izabran sa svake županijske liste uvrđuje
se na slijedeći način:

Ukupan broj glasova koje je dobila svaka županijska lista (biračka masa
liste) dijeli se s brojevima od 1 do zaključno 3. Od svih dobivenih rezultata
treći rezultat po redu jest zajednički djelitelj kojim se dijeli ukupan
broj glasova svake županijske liste (biračka masa liste). Svaka županijska
lista dobit će onoliko Zastupničkih mjesta koliko puta ukupni broj njezinih
dobivenih glasova (biračka masa) sadrži zajednički djelitelj. Ako su glasovi
tako podijeljeni da se ne može utvrditi koja bi između dviju ili više županijskih
lista dobila koje zastupničko mjesto, ono će pripasti onoj županijskoj
listi koja je dobila više glasova.

Županijska lista koja na izborima dobije manje od 5% glasova, ne sudjeluje
u diobi Zastupničkih mjesta.

Članak 28.

Sa svake županijske liste izabrani su kandidati od rednog broja 1. pa
do rednog broja koliko je određena lista dobila zastupničkih mjesta.

Zajedno sa zastupnikom koji je izabran sa svake županijske liste, izabran
je i njegov zamjenik.

Tijela za provođenje izbora

Članak 29.

Tijela za provođenje izbora za zastupnike su:

Izborna komisija Republike Hrvatske, izborne komisije izbornih jedinica,
županijske izborne komisije i birački odbori.

Član izborne komisije i biračkog odbora kao i zamjenik člana ovih tijela
može biti samo osoba koja ima biračko pravo.

Članovi izbornih komisija i njihovi zamjenici moraju biti diplomirani
pravnici, a ne mogu biti članovi niti jedne političke stranke.

Članovi biračkog odbora i njihovi zamjenici ne mogu biti članovi niti
jedne političke stranke.

Članak 30.

Izbornu komisiju Republike Hrvatske čine predsjednik i četiri člana
od kojih svaki ima zamjenika, koje imenuje Ustavni sud Republike Hrvatske
iz reda sudaca Vrhovnog suda Republike Hrvatske i drugih istaknutih pravnika.

Izbornu komisiju izborne jedinice čine predsjednik i dva člana, od kojih
svaki ima zamjenika, koje imenuje Izborna komisija Republike Hrvatske iz
reda sudaca ili drugih pravnika.

Županijsku izbornu komisiju čine predsjednik i dva člana, od kojih svaki
ima zamjenika, koje imenuje Izborna komisija Republike Hrvatske iz reda
sudaca ili drugih pravnika.

Članak 31.

Izborna komisija Republike Hrvatske:

1. brine se za zakonitu pripremu i provođenje izbora za zastupnike;

2. imenuje članove izbornih komisija i daje obvezatne upute za rad izbornih
komisija izbornih jedinica i biračkih odbora;

3. određuje biračka mjesta i imenuje biračke odbore u hrvatskim diplomatsko-konzularnim
predstavništvima i inozemnim uredima;

4. propisuje obrasce u postupku pripreme i provođenja izbora;

5. nadzire rad izbornih komisija izbornih jedinica;

6. na temelju pravovaljanih prijedloga objavljuje državne liste i sastavlja
zbirnu listu državnih lista;

7. nadzire pravilnost izborne promičbe u skladu s ovim zakonom;

8. objavljuje rezultate izbora za zastupnike;

9. obavlja i druge poslove određene ovim zakonom.

Obvezatne upute za rad izbornih komisija izbornih jedinica i biračkih
odbora, Izborna komisija Republike Hrvatske dužna je objaviti u svim dnevnim
novinama u Republici Hrvatskoj i na Hrvatskoj radio-televiziji.

Članak 32.

Izborna komisija izborne jedinice:

1. brine se za zakonito provođenje izbora na biračkim mjestima na svom
području;

2. određuje biračka mjesta;

3. imenuje biračke odbore;

4. prema obvezatnim uputama Izborne komisije Republike Hrvatske obavlja
sve tehničke priprema za obavljanje izbora na svom području;

5. na temelju pravovaljanog prijedloga kandidata sastavlja i objavljuje
listu kandidata za zastupnika u izbornoj jedinici

6. prikuplja i zbraja rezultate glasovanja na biračkim mjestima na svom
području i dostavlja ih Izbornoj komisiji Republike Hrvatske na način i
u roku koji ova odredi;

7. obavlja i druge poslove određene ovim zakonom.

Članak 32a.

Županijska izborna komisija:

1. brine se za zakonitu pripremu izbora za zastupnike u Županijski dom;

2. brine se za zakonito provođenje izbora na biračkim mjestima u županiji;

3. prema obvezatnim uputama Izborne komisije Republike Hrvatske obavlja
sve tehničke pripreme za obavljanje izbora na području županije;

4. na temelju pravovaljanih prijedloga objavljuje županijske liste i
sastavlja i objavljuje zbirnu listu županijskih lista;

5. nadzire pravilnost izborne promičbe u skladu s ovim zakonom;

6. prikuplja i zbraja rezultate glasovanja na izbor zastupnika u Županijski
dom na biračkim mjestima na području županije i dostavlja ih Izbornoj komisiji
Republike Hrvatske na način i u roku koji ova odredi;

7. obavlja i druge poslove određene zakonom.

Članak 33.

Birački odbori neposredno provode glasovanje na izborima za zastupnike
i osiguravaju pravilnost i tajnost glasovanja.

Birački odbor imenuje se za svako mjesto na kojem se glasuje. Birački
odbor čine predsjednik i dva člana. Predsjedniku i članovima odbora određuju
se zamjenici.

Nadležna izborna komisija imenovat će članove i zamjenike članova biračkog
odbora najkasnije pet dana prije dana na koji se održavaju izbori za zastupnike.

Registrirane političke stranke koje su predložile kandidate za izbor
zastupnika u Sabor Republike Hrvatske mogu odrediti promatrače koji će
pratiti rad tijela za provođenje izbora.

Izborna komisija Republike Hrvatske svojim obvezatnim uputama utvrdit
će prava i dužnosti promatrača kao i način promatranja rada tijela za provođenje
izbora.

Provođenje izbora

Članak 34.

Glasovanje za izbor zastupnika obavlja se na biračkim mjestima na području
Republike Hrvatske te u skladu s člankom 5. ovoga Zakona, i na biračkim
mjestima u hrvatskim diplomatskim predstavništvima i inozemnim uredima.

Svakom biračkom mjestu odreduje se redni broj.

Najkasnije pet dana prije izbora, Izborna komisija Republike Hrvatske
za biračka mjesta u inozemstvu, a izborne komisije izborne jedinice za
područje Republike Hrvatske objavit će koja su biračka mjesta određena,
s naznakom koji će birači glasovati na pojedinom mjestu.

Članak 35.

Birači na službi u oružanim snagama Republike Hrvatske glasuju na biračkim
mjestima koja će odrediti ministar pravosuđa i uprave na prijedlog ministra
obrane.

Birači koji se kao članovi posade pomorskih i riječkih brodova Hrvatske
trgovačke mornarice na dan izbora zateknu izvan granica Republike Hrvatske
glasuju na biračkim mjestima koja će odrediti ministar pomorstva.

Birači koji su lišeni slobode glasuju na biračkim mjestima, koja će
odrediti ministar za pravosuđe i upravu.

Članak 36.

Biračka mjesta određuju se s obzirom na broj birača, odnosno prostornu
udaljenost, i to tako da broj birača na jednom biračkom mjestu bude toliki
da se bez poteškoća može glasovati u vremenu koje je odredeno za glasovanje.
Za svako biračko mjesto odredit će se posebna prostorija.

Prostorija određena za glasovanje će se tako urediti da se osigura tajnost
glasovanja.

Glasovanje i utvrđivanje rezultata glasovanja

Članak 37.

Glasovanje se obavlja osobno.

Glasovanje se obavlja glasačkim listićima.

Glasački se listić tiska u državnoj tiskari koju odredi Izborna komisija
Republike Hrvatske i koja je pod njenim neposrednim nadzorom te mora imati
otisnut serijski broj.

Članak 38.

Glasački listić na kojem se glasuje u izbornoj jedinici u kojoj se bira
jedan zastupnik sadrži:

1. ime i prezime kandidata i njegovog zamjenika;

2. puni i skraćeni naziv političke stranke odnosno stranaka ili stranačke
koalicije koja je predložila kandidata. Ako je kandidat predložen od skupine
birača uz njegovo ime i prezime navodi se naznaka "nezavisni kandidat".

3. serijski broj.

Na glasačkom listiću navode se kandidati onim redom kojim su navedeni
na listi kandidata. Ispred imena i prezimena svakog kandidata stavlja se
redni broj.

Članak 39.

Glasački listić, na kojem se glasuje za jednu od državnih lista odnosno
županijskih lista sadrži·

1. naziv liste;

2. ime i prezime nositelja liste;

3. serijski broj.

Na glasačkom listiću državne liste odnosno županijske liste se navode
onim redom kojim su navedene na zbirnoj listi državnih lista. Ispred naziva
liste stavlja se redni broj.

Članak 40.

Glasuje se samo za kandidate, odnosno državne liste odnosno županijske
liste navedene na glasačkom listiću.

Glasački listić popunjava se tako da se zaokruži redni broj ispred imena
kandidata, odnosno ispred naziva državne liste odnosno županijske liste
za kojeg, odnosno koju se glasuje.

Važećim se smatra i onaj glasački listić iz kojeg se na siguran i nedvojben
način može utvrditi za kojeg kandidata je birač glasovao.

Članak 41.

Nepopunjeni glasački listić, kao i tako popunjen glasački listić da
se ne može sa sigurnošću utvrditi za kojeg je kandidata, odnosno državnu
listu, birač glasovao, smatrat će se nevažećim.

Nevažećim će se smatrati i glasački listić na kojem je birač glasovao
za dva ili više kandidata, odnosno za dvije ili više državnih lista odnosno
županijskih lista.

Članak 42.

Glasovanje traje neprekidno od sedam do devetnaest sati. U devetnaest
sati zatvara se biralište. Biračima koji su se zatekli na biralištu omogućit
će se da glasuju.

Biralište na kojem su glasovali svi upisani birači zatvara se prije
isteka roka iz prethodnog stavka.

Članak 43.

Za čitavo vrijeme glasovanja na biralištu moraju biti prisutni svi članovi
biračkog odbora ili njihovi zamjenici.

Predsjednik biračkog odbora brine se o održavanju reda i mira za vrijeme
glasovanja. U slučaju potrebe predsjednik će zatražiti pomoć policije koja
će, kad dođe na biralište, postupati po njegovim uputama, a u okviru zakonskih
ovlasti.

Nitko ne smije doći naoružan osim u slučaju predviđenom u stavku 2.
ovoga članka.

Članak 44.

Predsjednik biračkog odbora, ili od njega ovlašten član biračkog odbora
provjerava u popisu birača da li je birač koji je pristupio glasovanju
upisan.

Birač koji zbog kakve tjelesne mane ili zbog toga što je nepismen ne
bi mogao glasovati na način predviđen ovim zakonom može doći na biračko
mjesto s drugom osobom koja je pismena i koja će po njegovoj ovlasti zaokružiti
redne brojeve ispred imena kandidata, odnosno državne liste odnosno županijske
liste za koje birač glasuje.

Ako birač nije upisan u popis birača predsjednik mu neće dozvoliti da
glasuje osim ako birač potvrdom nadležnog tijela dokaže da ima biračko
pravo.

Kad birač, koji nije u mogućnosti glasovati na biračkom mjestu, obavijesti
o tome birački odbor, odbor će mu omogućiti glasovanje.

Glasovanje na način utvrđen u stavcima 2 s. i 4. ovoga članka poimenično
će se uvesti u zapisnik o radu biračkog odbora.

Članak 45.

Po završenom glasovanju birački odbor će ponajprije prebrojati neupotrijebljene
glasačke listiće i staviti ih u poseban omot koji će zatvoriti.

Nakon toga birački odbor utvrđuje, prema popisu birača, odnosno izvatku
iz popisa birača i na temelju zapisnika ukupan broj birača koji su glasovali
te pristupa otvaranju glasačke kutije i prebrojavanju glasova.

Ako se prilikom prebrojavanja glasova na biračkom mjestu utvrdi da je
broj glasova prema popisu birača veći od broja glasova po biračkim listićima,
vrijedi rezultat glasovanja po glasačkim listićima. Ako se prilikom prebrojavanja
glasova na biračkom mjestu utvrdi da je glasovao manji broj birača od broja
glasova u glasačkoj kutiji, birački odbor se raspušta i imenuje novi, a
glasovanje na tombiračkom mjestu se ponavlja. Rezultat glasovanja na tom
biračkom mjestu se utvrđuje nakon ponovljenog glasovanja u roku 24 sata.

Članak 46.

Kad birački odbor utvrdi rezultate glasovanja na biračkom mjestu, u
zapisnik o svom radu zabilježit će broj birača prema popisu birača, odnosno
izvatku iz popisa birača, koliko je birača glasovalo po popisu birača,
odnosno izvatku iz popisa birača, a koliko na temelju članka 44. stavka
3. ovoga Zakona, i koliko ukupno, koliko je glasova dobio svaki od kandidata,
a koliko svaka državna lista odnosno županijska lista te koliko je glasačkih
listića proglašeno nevažećim.

U zapisnik o radu biračkog odbora unose se i sve druge činjenice koje
su važne za glasovanje.

Svaki član biračkog odbora može dati svoje primjedbe na zapisnik.

Zapisnik potpisuju svi članovi biračkog;odbora.

Članak 47.

Zapisnik o svom radu s ostalim izbornim materijalom birački odbor dostavlja
izbornoj homisiji izborne jedinice najkasnije u roku od dvanaest sati od
zatvaranja birališta.

Birački odbor u hrvatskom diplomatsko-konzularnom predstavništvu i inozemnom
uredu dostavlja spise iz prethodnog stavka neposredno Izbornoj komisiji
Republike Hrvatske u roku od dvanaest sati od zatvaranja birališta.

Članak 48.

Izborna komisija izborne jedinice odnosno županijska izborna komisija
zbrojit će rezultate glasovanja na biračkim mjestima na svom području najkasnije
u roku od 24 sata od sata zatvaranja birališta.

Izborna komisija izborne jedinice odnosno županijska izborna komisija
dostavit će izborne rezultate na svom području izbornoj komisiji Republike
Hrvatske zajedno sa zapisnikom o svom radu na način i u roku koji joj ova
odredi.

Članak ·49.

O svom radu izborna komisija izborne jedinice vodi zapisnik u koji će
ubilježiti:

1. broj birača upisanih u popis birača, odnosno izvadak iz popisa birača,
na svom području;

2. broj glasalih i broj glasačkih listića koji su proglašeni nevažećim;

3. ime i prezime svakog kandidata s naznakom koliko je pojedini kandidat
dobio glasova u izbornoj jedinici;

4. ime i prezime kandidata koji je izabran u izbornoj jedinici;

5. broj glasova koje je dobila na njenom području svaka državna lista.

Svaki član izborne komisije izborne jedinice može staviti primjedbe
na zapisnik. Zapisnik potpisuju svi članovi izborne komisije izborne jedinice.

Članak 49a.

O svom radu županijska izborna komisija vodi zapisnik u koji će ubilježiti:

1. broj birača upisanih u popis birača odnosno izvadak iz popisa birača
na svom području;

2. broj glasalih i broj glasačkih listića koji su proglašeni nevažećim;

3. koliko glasova je dobila svaka županijska lista;

4. broj zastupničkih mjesta koje je dobila svaka županijska lista te
imena i prezimena kandidata sa svake županijske liste koji su izabrani
za zastupnike kao i imena i prezimena njihovih zamjenika.

Svaki član županijske izborne komisije može staviti primjedbe na zapisnik.
Zapisnik potpisuju svi članovi izborne komisije izborne jedinice.

Članak 50.

Rezultate izbora za zastupnike utvrđuje Izborna komisija Republike Hrvatske
na temelju rezultata glasovanja na svim biračkim mjestima u svim izbornim
jedinicama u Republici.

Članak 51.

Kad Izborna komisija Republike Hrvatske utvrdi rezultate glasovanja
za zastupnike. objavit će odmah:

1. broj birača upisanih u popise birača, broj birača koji su glasovali
u svakoj izbornoj jedinici, koliko je glasova dobio pojedini kandidat u
svakoj izbornoj jedinici, koliko glasova je dobila pojedina državna lista
odnosno županijska lista i koliko je bilo nevažećih glasačkih listića;

2. ime i prezime kandidata koji je izabran u svakoj izbornoj jedinici
u kojoj se bira jedan zastupnik;

3. broj zastupničkih mjesta koje je dobila svaka državna lista te imena
i prezimena kandidata sa svake državne liste koji su izabrani ža zastupnike;

4. broj zastupničkih mjesta koja je u svakoj županiji dobila pojedina
županijska lista te imena i prezimena kandidata s pojedine županijske liste
koji su u svakoj županiji izabrani za zastupnike kao i imena i prezimena
njihovih zamjenika.

Troškovi za provođenje izbora

Članak 52.

Sredstva za pokriće troškova za provođenje izbora osiguravaju se u državnom
proračunu Republike Hrvatske.

Sredstvima iz prethodnog stavka raspolaže Izborna komisija Republike
Hrvatske.

Izborna komisija Republike Hrvatske određuje način korištenja sredstava
za provođenje izbora i provodi nadzor nad njihovom uporabom.

Izborna komisija Republike Hrvatske dodjeljuje odgovarajuća sredstva
izbornim komisijama u izbornim jedinicama i županijskim izbornim komisijama.

Zaštita izbornog prava

Članak 53.

Ustavni sud Republike Hrvatske nadzire ustavnost i zakonitost izbora
za zastupnike u Sabor Republike Hrvatske i rješava izborne sporove u skladu
s odredbama ovoga Zakona.

Članak 54.

Politička stranka, dvije ili više političkih stranake odnosno birači
koji su predložili kandidata za zastupnika, odnosno državnu listu odnosno
županijsku listu, kao i kandidati za zastupnika, mogu podnijeti prigovor
zbog nepravilnosti u postupku kandidiranja.

Prigovor zbog nepravilnosti u postupku izbora može podnijeti samo ona
politička stranka, dvije ili više političkih stranaka i birači o čijim
se kandidatima za zastupnika, odnosno o čijim se državnim listama odnosno
županijskim listama glasovalo na izborima. Prigovor mogu podnijeti i kandidati
za zastupnike o kojima se glasovalo.

Ukoliko je kandidata za zastupnika odnosno za državnu listu odnosno
županijsku listu predložilo više političkih stranaka, odnosno više birača,
prigovor će se smatrati pravovaljanim i kad ga je podnijela samo jedna
politička stranka, odnosno bilo koji od birača koji je bio predlagač kandidature.

Članak 55.

Prigovor zbog nepravilnosti u postupku kandidiranja i u postupku izbora
za zastupnike podnosi se Izbornoj komisiji Republike Hrvatske u roku od
48 sati računajući od isteka dana kad je izvršena radnja na koju je stavljen
prigovor.

Izborna komisija Republike Hrvatske dužna je donijeti rješenje o prigovoru
u roku od 48 sati od dana kada joj je dostavljen prigovor, odnosno od dana
kada su joj dostavljeni izborni materijali na koje se odnosi prigovor.

Članak 56.

Ako Izborna komisija Republike Hrvatske, rješavajući o prigovoru iz
članka 55. ovoga Zakona utvrdi da je bilo nepravilnosti koje su bitno utjecale,
ili mogle utjecati na rezultate, poništit če radnje u tom postupku i odrediti
da se u određenom roku, koji mora omogućiti da se izbori održe na dan kada
su raspisani, te radnje ponove.

Ako ne postoji mogućnost ponavljanja poništenih radnji iz prethodnog
stavka ili ako se nepravilnosti odnose na postupak glasovanja, a bitno
su utjecale odnosno mogle utjecati na rezultat izbora. Izborna komisija
Republike Hrvatske poništit će izbor zastupnika u određenoj izbornoj jedinici,
odnosno izbor na temelju državnih lista odnosno županijskih lista i odrediti
rok u kojem će se održati ponovljeni izbor.

Članak 57.

Protiv rješenja Izborne komisije Republike Hrvatske podnositelji prigovora,
kao i kandidati za zastupnike koji su nezadovoljni takvom odlukom, imaju
pravo žalbe Ustavnom sudu Republike Hrvatske.

Žalba iz prethodnog stavka podnosi se Ustavnom sudu Republike Hrvatske
u roku od 48 sati računajući od isteka dana kada je primljeno pobijano
rješenje.

Žalba se podnosi putem Izborne komisije Republike Hrvatske.

Smatrat će se da je žalba predana u roku ako je predana Izbornoj komisiji
Republike Hrvatske prije nego što protekne rok iz stavka 2. ovoga članka.

Ustavni sud Republike Hrvatske dužan je donijeti odluku o žalbi u roku
od 48 sati od dana primitka žalbe.

Članak 58.

Podneseni prigovor odnosno žalba u postupku zaštite izbornog prava ne
odgađaju obavljanje izbornih radnji koje su propisane ovim zakonom.

Prijelazne i završne odredbe

Članak 59.

Na podneske i rješenja u postupku po odredbama ovoga Zakona ne plaćaju
se takse.

Članak 60.

Na dan stupanja na snagu Zakona o izborima zastupnika u Sabor Republike
Hrvatske ("Narodne novine", br. 22/92) prestaje važiti Zakon
o izboru i opozivu odbornika i zastupnika ("Narodne novine",
br. 7/90).

Članak 61.

Odredbe članka 1. i 2. Zakona o izmjenama i dopunama Zakona o izborima
zastupnika u Sabor Republike Hrvatske Š"Narodne novine". br.1/93)
primjenjuju se od dana utvrđivanja rezultata prvih izbora za Zastupnički
dom Sabora Republike Hrvatske.

Pročišćeni tekst, NN 30/1993-566
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)